Use Your Illusion I
Use Your Illusion I je album Guns N' Rosesa. To je prvi od dva albuma izdani uz Use Your Illusion turneju, drugi se zove Use Your Illusion II. Svaki od ova dva albuma je prodat u 7 miliona primjeraka u SAD-u. Use Your Illusion predstavljaju prekretnicu u zvuku Gunsa. Iako nisu napustili svoj očiti hard rock zvuk sa svog prvog albuma, Appetite for Destruction, Use Your Illusion I je demostrirao, po prvi puta, više ili manje, elemente bluesa, klasične muzike, i country muzike. Na primjer, pjevač Axl Rose svira piano na nekoliko pjesama oba albuma. U dodatku s Use Your Illusion turnejom, i muzika i scenski nastup su postali više teatralni, u tradiciji progresivnog rocka. Ova je činjenica dokazana muzičkim spotovima pjesama s albuma. Use Your Illusion I sadrži dvije od tri pjesme, "November Rain" i "Don't Cry", čiji su video spotovi smatrani trilogijom od strane obožavatelja (treća pjesma, "Estranged", je na Use Your Illusion II). Pjesme poput "November Rain" su Gunsima donijele popularnost među publikom koja inače ne sluša hard rock ili heavy metal. Mnogo pjesama s albuma su napisane u ranim danima benda, ali nisu bile na albumu Appetite for Destruction. Back Off Bitch, Bad Obsession, Bad Apples, Don't Cry (prema Roseu, prva pjesma koju su napisali), November Rain i The Garden se smatraju tim pjesmama. Također postoji i obrada pjesme "Live And Let Die". Osim stilskih razlika, novi aspekt na Use Your Illusion I su bile duže pjesme. "November Rain", jedinstvena balada, traje duže od 8 minuta i Coma je duža od 10 minuta. Druga promjena su glavni vokali na nekim pjesmama koje preuzimaju ostali članovi benda: glavni vokal na "Dust N' Bones" i "Double Talkin' Jive" je ritam gitarist Izzy Stradlin (basist Duff McKagan pjeva "So Fine" na Use Your Illusion II). Postoje značajne razlike koje se mogu primijetiti između Use Your Illusion I i II. Omoti oba albuma su isti, jedino se razlikuju u boji i to označava razlike: Use Your Illusion I je crven i ima malo agresivniji i žešći zvuk; Use Your Illusion II je plav i ima blaži zvuk koji vuče na blues. Omote albuma je izradio Mark Kostabi, koji je uzeo detalj iz Raphaelove freske The School of Athens i preradio ga.